ELONGESO 14
Ondongeso Patyi Ovakokoli-ndyila Vapewa?
Tunde kohale, Onombangi mba Jeova vatualako okulongesa ovaivisi vouhamba. Vana vaundapa omuvo auho movilinga viokuivisa valongeswa mo nosikola mbeongano opo ‘vafuisapo nawa ovilinga viavo viokuivisa’.— 2 Timóteo 4:5.
Osikola Yovakokoli-ndyila. Tyina omukokoli-ndyila amatuukisa enima movilinga viokuivisa omuvo auho, ukongwa opo apite mosikola yovakokoli-ndyila ilingwa ononthiki epandu. Osikola oyo ikuatesako omukokoli-ndyila okufuena vali ku Jeova, okulinga vali nawa ovilinga viae nokutualako movilinga ovio apeho.
Osikola Yovaivisi Vouhamba wa Huku. Kulingwa Osikola Yovaivisi Vouhamba wa Huku monohanyi onombali okuholovona po vakokoli-ndyila ovanongo vafuapo pala okukaivisa kuna kuesukisa vali ovaivisi. Okulandula ongeleka yomuivisi wavilapo vali pano pohi, Jesus Kristu, ongatyina kese apopia okuti: “Ame uno! Nthume.” (Isaías 6:8; João 7:29) Okuilukila kokule tyipondola tyakutikinya okutyinda onkhalelo yapola pokati yomuenyo. Otyivala tyovanthu ine hamwe ovikulia vipondola vielikalela unene nevi omunthu etyiliya. Tyipondola hamwe tyisukisa alo umwe okulilongesa elaka ekuavo. Osikola oyo ikuatesako ovakuatate no nomphange vana vanepa na vana vahanepele, vena omanima 23 alo 65, okukala novituwa viopaspilitu nokukala nounongo wesukisa opo vaundapele vali unene Jeova neongano liae.
Osikola Yombimbiliya yo Gileade. Melaka lio Hebreu ondaka “Gileade” ihangununa okuti “Onthumbo Youmbangi.” Tunde etyi yahimbika mo 1943, onomisionaliu valamba po 8.000 vakuata mosikola oyo avatumwa opo vakaivise “alo kononthele mbokokule mbohi” iya otyo tyikahi nokueta ouwa omunene. (Atos 13:47) Etyi onomisionaliu vehika ko Peru, ankho kutupu ewaneno nalike. Hono kuna omawaneno alamba po 1000. Etyi vahimbika okuivisa mo Japau, ankho muna vala onombangi mba Jeova vahatuuka 10. Hono kuna Onombangi mba Jeova 200.000. Onosimanu ononthano mbo sikola muakutikinya okulilongesa unene ondaka ya Huku. Ovakokoli-ndyila vavilapo, no nomisionaliu, na vana vakala mombunga Yombetele ine ovatalelipo womawaneno vapondola okukongwa opo vapite mosikola oyo yokulilongesa, opo vakale no nonkhono nokutuala no komutwe ovilinga via Huku ouye auho.
Osikola yovakokoli-ndyila oityi ilingilwa?
Ovalie vapondola okupita mosikola Yovaivisi Vouhamba wa Huku?
cjk_Latn umb_Latn umb_Latn umb_Latn umb_Latn umb_Latn umb_Latn swh_Latn